ดิว อรุณพงศ์ ส่งซิงเกิลใหม่ ไอ้บ้าเอ๊ย (คลิป)
ปลื้มพี่พอยท์-พี่เม่นช่วยปรับจนกลมกล่อมมีความสุขและภูมิใจกับทุกๆโชว์บนเวที THE MASK SINGER งานวัด จนล่าสุดได้ตำแหน่งรองแชมป์ภายใต้ หน้ากากปาโป่ง สำหรับ นักร้องหนุ่ม ดิว-อรุณพงศ์ ชัยวินิตย์ หลังหมดสัญญาจากจีเอ็มเอ็ม แกรมมี่ดิวยังไม่หยุดทำในสิ่งที่รักฝ่าวิกฤติโควิด-19 ด้วยการส่งเพลงซิงเกิลใหม่ล่าสุดที่เขาแต่งเพลงเอง ทางทีมช่วยกันทำงานเอง ทุกขั้นตอน กับเพลง ไอ้บ้าเอ๊ย เจ้าตัวเผยว่า ชื่อเพลงมันมาจากที่นึกถึงเรื่องราวของตัวเอง และนึกถึงเรื่องราวของหลายๆคน มันอยู่ในภาวะที่เป็นแบบนี้ นึกถึงตอนที่เราเคยไปชอบคนคนนึงมากๆ แล้วเราเป็นคนที่จะทุ่มเทกับความรักมาก เขามีปัญหาอะไรก็ช่วยเขาทุกอย่าง จนสุดท้ายแล้วคนที่เจ็บ คนที่ทำร้ายตัวเองมันคือเราเอง เรารักโดยที่ไม่รู้หรอกว่าเขาคิดยังไงกับเรา เมื่อได้คำตอบสุดท้ายที่ชัดเจนว่าเขาไม่ได้คิดอะไรกับเราเลย เราคิดไปเองฝ่ายเดียว รู้ แต่มูฟออนออกมาไม่ได้ เพลงนี้ทำเอง ตั้งแต่ตอนคิดคอร์ดเลย มีพี่พอยท์ วงเคลียร์ และพี่เม่นที่อยู่นีออนทีม (ค่ายใหม่) เป็นโปรดิวเซอร์ ช่วยกันประกอบร่างมันขึ้นมาจากอากาศจนมันมาเป็นเพลงนี้เรื่องของการทำเอ็มวี เรื่องของการทำ lyrics Video (เทรนด์การโปรโมตเพลงรูปแบบใหม่) แม้กระทั่งเรื่องของการแพลนการปล่อยเพลง หรืออาร์ตเวิร์กต่างๆเราก็เหมือน กับได้ร่วมทำเองแทบทั้งหมด ต้องขอบคุณพี่พอยท์ และพี่เม่นมากครับที่มาช่วยให้เพลงนี้มีความสมบูรณ์ กลมกล่อมพอดีติดตามผลงานเพลงซิงเกิลใหม่ ดิว-อรุณพงศ์ ไอ้บ้าเอ๊ย ได้เลยทางคลื่นวิทยุทั่วประเทศ และชม lyrics Video เพลงนี้กันได้แล้วทาง Youtube : dew_arrunpon.
มีความสุขและภูมิใจกับทุกๆโชว์บนเวที THE MASK SINGER งานวัด จนล่าสุดได้ตำแหน่งรองแชมป์ภายใต้ หน้ากากปาโป่ง สำหรับ นักร้องหนุ่ม ดิว-อรุณพงศ์ ชัยวินิตย์
ดิว อรุณพงศ์,ดิว the star,ไอ้บ้าเอ๊ย,หน้ากากปาโป่ง,THE MASK SINGER,ซิงเกิลใหม่,เพลงใหม่,นักร้อง